
1. Pirkimo objekto paskirtis: Trellix Endpoint Essentials Cloud ir Trellix Data Loss Prevention (DLP) Endpoint Complete arba lygiaverčių programinės įrangos licencijų atnaujinimas.

2. Bendrieji reikalavimai:
2.1. tiekėjas turi užtikrinti, kad gamintojas nėra paskelbęs žinios apie siūlomos programinės įrangos palaikymo nutraukimą (pvz., angl. end of life time ar Discontinued).
2.2. programinė įranga turi būti pateikta oficialiu gamintojo patvirtintu keliu. Tiekėjas, perkančiajai organizacijai pareikalavus, turi pateikti dokumentus, patvirtinančius teisėtą programinės įrangos licencijų įsigijimo ir tiekimo teisę.
2.3. tiekėjas turi pateikti nuorodą į gamintojo interneto puslapį, kuriame yra tiksli pasiūlymą atitinkančios programinės įrangos techninė specifikacija. 
2.4. tiekėjas turi užtikrinti, kad įsigyjamoje programinėje įrangoje nebūtų įterpta jokio papildomo programinio kodo, kuris nėra būtinas tokios programinės įrangos funkcionalumui užtikrinti. Paaiškėjus, kad programinėje įrangoje yra įtartinas, šnipinėjimo ar kitas kenkimo kodas, tai būtų traktuojama kaip reikalavimų neatitikimas ir sutarties sąlygų nesilaikymas. Tokiu atveju:
2.4.1.  programinė įranga keičiama saugumo reikalavimus atitinkančia programine įranga;
2.4.2. tiekėjas padengia keitimo proceso metu pirkėjo patirtą materialinę žalą.
2.5. licencijos sąlygos turi leisti gauti programinės įrangos gamintojo palaikymą visu licencijos galiojimo laikotarpiu.
2.6. pirkimo objektas, vadovaujantis Lietuvos Respublikos viešųjų pirkimų įstatymo 37 straipsnio 8 dalimi, turi nekelti grėsmės nacionaliniam saugumui. Jeigu pirkimo objektui taikomos Lietuvos Respublikos viešųjų pirkimų įstatymo 37 straipsnio 9 dalies ir 47 straipsnio 9 dalies nuostatos, pasiūlymas, neatitinkantis šiose nuostatose nustatytų reikalavimų, atmetamas Lietuvos Respublikos viešųjų pirkimų įstatymo nustatyta tvarka. 
2.7. tiekėjas, perkančiajai organizacijai pareikalavus, privalo pateikti dokumentus ir informaciją, reikalingus jo, jo subtiekėjų ir kitų ūkio subjektų, kurių pajėgumais remiamasi, gamintojo ir kitų susijusių subjektų atitikties Lietuvos Respublikos viešųjų pirkimų įstatymo 37 straipsnio 9 dalies ir 47 straipsnio 9 dalies reikalavimams įvertinti.

3. Techniniai reikalavimai
3.1. įsigyjamas programinės įrangos atnaujinimas turi apimti:
3.1.1. teisę toliau naudotis šiuo metu Perkančiosios organizacijos naudojama Trellix Endpoint Essentials Cloud  arba lygiaverte programine įranga;
3.1.2. teisę toliau naudotis šiuo metu Perkančiosios organizacijos naudojama Trellix Data Loss Prevention Endpoint Complete arba lygiaverte programine įranga;
3.1.3. teisę gauti programinės įrangos naujas versijas, atnaujinimus ir pataisymus;
3.1.4. teisę registruoti pastebėtas programinės įrangos klaidas, gedimus ir apie tai pranešti el. paštu arba kreipinį registruoti gamintojo palaikymo interneto svetainėje.
3.2. programinė įrangą turi turėti šiuos modulius: 
3.2.1. centrinį programinės įrangos valdymo modulį;
3.2.2. duomenų nutekėjimo prevencijos kompiuterinėse darbo vietose modulį;
3.2.3. apsaugos nuo grėsmių kompiuterinėse darbo vietose modulį.
3.3. programinės įrangos suderinamumas:
3.3.1. turi būti suderinama su Windows 10 (32-bit ir 64-bit) ir naujesne operacinės sistemos versija;
3.3.2. turi būti suderinama  su Windows Server 2019 ir naujesne operacinės sistemos versija.
3.4. centrinio programinės įrangos valdymo modulio reikalavimai:
3.4.1. turi turėti grafinį įrankį, kuris turi leisti centralizuotai valdyti sistemos stebėjimą, atlikti rezultatų analizę, konfigūravimą.
3.5. duomenų nutekėjimo prevencijos kompiuterinėse darbo vietose modulio reikalavimai:
3.5.1. turi būti palaikomos šios funkcijos:
3.5.1.1. turi nuolat stebėti ir prevenciškai apsaugoti konfidencialius duomenis nuo nutekinimo iš kompiuterizuotų darbo vietų;
3.5.1.2. turi leisti kontroliuoti išorinius informacijos įvedimo/išvedimo įrenginius ir laikmenas: USB atmintines (įskaitant ir įrenginius su atminties talpa), CD/DVD įrenginius, spausdintuvus, prijungtus išmaniuosius telefonus;
3.5.1.3. turi turėti galimybę pateikti įspėjamuosius pranešimus kompiuterizuotų darbo vietų naudotojams, kai pažeidžiami nustatyti informacijos saugos reikalavimai;
3.5.1.4. turi turėti galimybę formuoti ataskaitas apie kontroliuojamų duomenų kopijavimą į išorinius informacijos įvedimo/išvedimo įrenginius;
3.5.1.5. turi pateikti informaciją apie prijungiamų išorinių informacijos įvedimo/išvedimo įrenginių ir laikmenų naudojimo statistiką;
3.5.1.6. turi leisti apsaugoti konfidencialią informaciją nuo dalinio kopijavimo į kitą bylą (copy/paste operacijos);
3.5.1.7. turi kontroliuoti duomenų perdavimą – leisti arba blokuoti;
3.5.1.8. turi turėti galimybę informuoti naudotojus, saugos administratorius ar saugos įgaliotinį apie apsaugos taisyklių pažeidimą;
3.5.1.9. turi kontroliuoti saugomų duomenų spausdinimą;
3.5.1.10. turi turėti galimybę automatiškai apsaugoti konfidencialia laikytiną informaciją nuo persiuntimo elektroniniu paštu.
3.6. apsaugos nuo grėsmių kompiuterinėse darbo vietose modulio reikalavimai:
3.6.1. Turi turėti šias funkcijas:
3.6.1.1. mašininio apsimokinimo (angl. machine learning) elgesio klasifikavimą nulinės dienos (angl. zero day) grėsmėms aptikti;
3.6.1.2. kompiuterinių darbo vietų apsaugą nuo tikslinių atakų;
3.6.1.3. apsaugoti nuo script-based atakų;
3.6.1.4. apsaugoti kompiuterines darbo vietas nuo ransomware ir greyware.


4.	Papildoma informacija: 
	Programinės įrangos dokumentai turi būti lietuvių arba anglų kalba. Gamintojo interneto svetainėje tvarkyklių ir dokumentų paieška atliekama anglų arba lietuvių kalba. Tiekėjas į savo pasiūlymą turi įtraukti visą programinę įrangą, reikalingą šioje specifikacijoje nurodytiems reikalavimams įvykdyti.



